  Виталий Пронин Индиын ортчись праздник - Холи одӥгез тужгес яркытэз. Та шулдыръяськон сӥземын яратонлэн инмарезлы – Камадэвелы.Холи дыръя адямиос ог-огзэс яркыт буяло, вуэн пазясько. Калык шулдыръяське, эктэ, кырӟа та нуналэ.Та выллем праздник Ижкарын но ортчоз. Мария Шаранова, одӥгез радъясез, вера:- Индиысь йылолъёс монэ пичи дырысеным паймытъяло. Соин малпай Удмуртиысь калыкез инди культураен пичияк ке но тодматыны.Буёлэн пазяськон гинэ Индилэсь йылолъёссэ уг усьты. Соин ик Холи праздникын мастер-классъёс ортчозы. Луоз суйпоскесъёс лэсьтыны, йога сярысь тодыны, инди сямен позыръяськыны, ческыт пӧрамъёс веръяны, ческыт зын поттӥсь пуйыос лэсьтыны.Со сяна, вылтырез хналэсь пужыен чеберманы быгатоды (миськыса быре), ӵошатсконъёсы пыриськыны, сьӧрады ваем буёлъёсын пазяськыны луоз.Холи ортчоз 23-тӥ гудырикошконэ Ижысь пляжын! Кутсконэз 16 часын.Надежда Петрова Теги: Индия праздник  